Jafnframt hefur félagið lögum samkvæmt sett sér m.a. eftirfarandi stefnur : áhættustýringarstefnu , stefnu um innra eftirlit , stefnu um innri endurskoðun , stefnu um hæfi og hæfni stjórnarmanna o.fl. , stefnu um reglufylgni , stefnu um gæði gagna og gagnaskil , stefnu um tryggingastærðfræði í starfi TM , starfskjarastefnu og útvistunarstefnu . Hluthöfum er í staðinn veittur kostur á að greiða atkvæði bréflega eins og hlutafélagalög áskilja . Sitjandi stjórn félagsins fullnægir þeim hæfniskröfum sem lög gera . Kröfum um jafnt kynjahlutfall er einnig mætt en í aðalstjórn sitja þrír karlar og tvær konur og í varastjórn karl og kona . Starf stjórnar fer almennt fram á stjórnarfundum og skal stjórn félagsins ekki funda sjaldnar en á tveggja mánaða fresti . Þegar einstakir stjórnarmenn eiga þess ekki kost að sækja fundi er þeim heimilt að taka þátt í gegnum síma eða með öðrum fjarskiptabúnaði . Skal þá m.a. horft til mats á styrkleika og veikleika í störfum og verklagi , til stærðar og samsetningar , framfylgni við starfsreglur , hvernig undirbúningi og umræðu mikilvægra málefna var háttað , mætingar og framlags einstakra stjórnarmanna . Sú skylda hvílir á stjórn að sjá til þess að hluthafar geti með aðgengilegum hætti , utan hluthafafunda í félaginu , komið sjónarmiðum sínum og spurningum á framfæri við hana , s.s. á heimasíðu félagsins . Núverandi fyrirkomulag er með þeim hætti að á svæði stjórnar TM á heimasíðu félagsins er hluthöfum bent á að hafa megi samband við stjórn á netfanginu stjorn@tm.is . Stjórn félagsins er heimilt að kjósa aðra en stjórnarmenn til setu í endurskoðunarnefnd ef ekki er unnt að mæta framangreindum skilyrðum og kröfum um óhæði nefndarmanna . Endurskoðunarnefnd félagsins er nú skipuð stjórnarmönnunum Andra Þór Guðmundssyni og Einari Erni Ólafssyni en Anna Skúladóttir , löggiltur endurskoðandi , situr einnig í nefndinni og gegnir formennsku . Stjórn félagsins er heimilt að kjósa aðra en stjórnarmenn til setu í starfskjaranefnd í því skyni að fullnægja framangreindum skilyrðum og óhæði nefndarmanna . Tilnefningarnefnd var komið á fót hjá TM með samþykki hluthafafundar 25. október 2018 með breytingum á samþykktum félagsins , sem mæla nú fyrir að tilnefningarnefnd skuli skipuð þremur mönnum og skulu tveir þeirra kosnir á aðalfundi . Stjórn félagsins skal skipa þann þriðja eigi síðar en mánuði eftir aðalfund . Forstjóri félagsins ber ábyrgð á daglegum rekstri og fer með ákvörðunarvald í þeim málefnum sem honum tilheyra og ekki eru falin öðrum að lögum . Hinn daglegi rekstur tekur ekki til ráðstafana sem eru óvenjulegar eða mikilsháttar en nánar er kveðið á um valdheimildir forstjóra gagnvart stjórn í ráðningarsamningi hans , áhættuvilja og fjárfestingarstefnu félagsins sem stjórn hefur samþykkt . Upplýsingar um stefnu um samfélagslega ábyrgð og siðferðisviðmið Stefna TM um samfélagsábyrgð felur í sér þrjár meginstoðir : forvarnir , persónuvernd og upplýsingaöryggi og stuðning við vaxtarbrodda samfélagsins . TM hefur undirritað yfirlýsingu Festu og Reykjavíkurborgar um loftslagsmál og sett sér markmið í þeim efnum til 2030 . Skýr starfsmannastefna styður félagið í að veita og viðhalda framúrskarandi þjónustu til viðskiptavina og samstarfsfélaga . Hver starfsmaður skal metinn á eigin forsendum óháð kynferði og öll mismunun er óheimil innan félagsins í hvaða formi sem hún birtist . TM hefur haft jafnlaunavottun frá árinu 2014 og var með fyrstu fyrirtækjum til að fá viðurkenningu Jafnréttisvísis Capacent . Stjórn og stjórnendur stýra áhættu félagsins í samræmi við áhættuvilja TM sem inniheldur áhættumörk sem félagið stefnir á að vera innan . Áhættustýring fylgist með og mælir áhættu og upplýsir stjórn félagsins í ársfjórðungslegum áhættuskýrslum um hvort áhættutaka og gjaldþol er innan áhættumarka stjórnar . Innra eftirlitskerfi félagsins byggist á skýru stjórnskipulagi með aðgreiningu starfa og leiðbeiningum ásamt stjórnkerfi upplýsingaöryggis , allt undir eftirliti innri endurskoðenda . Innra eftirlit miðar að því að tryggja að félagið vinni sem best að rekstrarmarkmiðum sínum og öðrum markmiðum um starfsemina , að allar upplýsingar séu réttar og að fylgt sé gildandi löggjöf í starfsemi félagsins .